{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Odluke o donošenju programa stjecanja osnovnog znanja o poučavanju učenika za mentore u gospodarstvu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DAVORKA DEMO","ODLUKA O DONOŠENJU PROGRAMA STJECANJA OSNOVNOG ZNANJA O POUČAVANJU UČENIKA ZA MENTORE U GOSPODARSTVU","Ovaj program je sveobuhvatan i prilagođen novim kurikulima dualnog obrazovanja gdje je potrebna veća uključenost mentora kod poslodavaca. Smatram da će po završetku ovog programa mentori u gospodarstvu značajno bolje surađivati sa školama i nastavnicima praktične nastave te će bolje komunicirati s učenicima. Nakon završetka ovog programa mentori u gospodarstvu će biti još više uključeni u kreiranje praktične nastave i moći će primijeniti različite metode rada kako bi učenici postigli zadane ishode. Ovakav program smo dugo čekali. Veliko hvala svima koji su sudjelovali u njegovom nastanku.","Primljeno na znanje","Načelni komentar/Primljeno na znanje"]
[2,"DUBRAVKA HRŽICA","1. OPĆI DIO,\n1.5. Opravdanost donošenja Programa","Podržavam ovakav Program razvoja sustava strukovnog obrazovanja i osposobljavanja i mislim da treba razvijati poučavanje na radnom mjestu. Izbacivanje stručne prakse za određena četverogodišnja strukovna zanimanja štetilo je učenicima.","Nema odgovora"]
[3,"DUBRAVKA HRŽICA","1. OPĆI DIO,\n1.6. Ciljevi Programa","Lijepo su posložene odgovornosti mentora u procesu učenja temeljenog na radu. Da li će za njega netko drugi pripremiti liste procjene postignuća učenika, pripremiti metode vrednovanja  i praćenja učenika ili će to mentor raditi sam u okviru svojeg radnog vremena?","Nema odgovora"]
[4,"Marijan Horvat","PROGRAM STJECANJA OSNOVNOG ZNANJA O POUČAVANJU UČENIKA ZA MENTORE U GOSPODARSTVU,\n3. OBRAZOVNI MODULI","Poštovani,\npredlažem promjenu imena modula PEDAGOŠKE OSNOVE OBRAZOVANJA UČENIKA u PEDAGOŠKO-PSIHOLOČKE OSNOVE OBRAZOVANJA UČENIKA i dodavanje novih ishoda vezanih uz psihološke kompetencije  uz povećanje satnice svih modula.\nObrazloženje:\nSukladno Odluci,  mentori mogu biti  osobe koje su stekle određenu kvalifikaciju unutar različitih sektora obrazovne razine, 4.1, 4.2, 5, 6 i 7 prema Hrvatskom kvalifikacijskom okviru , većina osoba sa završenom obrazovnom razinom 4.1. pa i 4.2. nisu tokom obrazovanja imale mogućnosti stjecanja psiholoških kompetencija koje su bitne u radu sa učenicima, posebno adolescentima. \nNadalje, smatram da broj predloženih ishoda svih modula zahtjeva određeno povećanje satnice čitavog programa s ciljem kvalitetnije realizacije predloženih ishoda.","Nema odgovora"]
[5,"DUBRAVKA HRŽICA","3. OBRAZOVNI MODULI,\n3. MODUL: PLANIRANJE, PROGRAMIRANJE I IZVOĐENJE UČENJA I POUČAVANJA U RADNOM OKRUŽENJU","Kako se planira uskladiti radno vrijeme i redovite radne obaveze mentora sa navedenim poslovima.\nDa li će poslodavac mijenjati opis poslova i odgovornosti za radna mjesta na kojima sad rade kao izvršitelji  budući mentori ili će se formirati nova radna mjesta","Nema odgovora"]